# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ

 **ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 11822**

 **Λιβαδειά 16 / 6/2023**

**ΑΠΟΣΠΑΣΜΑ**

Από το πρακτικό της αριθμ.2023-12ης Τακτικής Συνεδρίασης –

 του Δημοτικού Συμβουλίου Λεβαδέων

Αριθμός απόφασης  **112**

**ΘΕΜΑ** : **Λήψη ή μη Απόφασης σχετικά με την επαναφορά της Λαϊκής Αγοράς Σαββάτου στην οδό Γιαννούτσου από την οδό Ρούμελης που διενεργείται προσωρινά , λόγω ολοκλήρωσης εργασιών του έργου «Ανάδειξη ιστορικού χώρου Αγίας Παρασκευής και οδού πρόσβασης (Γιαννούτσου)» στη Λιβαδειά.**

 Στη Λιβαδειά σήμερα την 14η Ιουνίου 2023, ημέρα Τετάρτη και ώρα 18:00 , συνήλθε σε  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης, **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **11328/9-6-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 23 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζεσμετζής Εμμανουήλ |
|  |  Μητάς Αλέξανδρος | 2 | Γιαννακόπουλος Βρασίδας  |
|  | Δήμου Ιωάννης  | 3 | Νταντούμη Ιωάννα  |
|  | Αποστόλου Ιωάννης | 4 | Γαλανός Κων/νος  |
|  | Σάκκος Μάριος  | 5  | Φορτώσης Αθανάσιος |
|  | Καράβα Χρυσοβαλάντου Βασιλική (Βάλια)  | 6 | Τζουβάρας Νικόλαος |
|  | Μερτζάνης Κων/νος  | 7 | Πούλος Ευάγγελος |
|  | Σαγιάννης Μιχαήλ  | 8  | Μπράλιος Νικόλαος  |
|  | Παπαϊωάννου Λουκάς | 9  | Σπυρόπουλος Δημοσθένης |
|  | Πούλου Παναγιού (Γιώτα)(Απούσα στο 2-13 ΘΗΔ)   |  |  |
|  | Τόλιας Δημήτριος  |  |  |
|  | Καπλάνης Κων/νος (Προσήλθε στο 1ο ΘΗΔ) |  | Οι οποίοι δεν παρευρέθησαν |
|  | Καράλης Χρήστος (Απών στο 5-13 ΘΗΔ)   |  | αν και κλήθηκαν νόμιμα |
|  | Κοτσικώνας Επαμεινώνδας (Απών στο 5-13 ΘΗΔ)   |  |  |
|  | Αρκουμάνης Πέτρος |  |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Καλέα Ανδρονίκη (Απούσα από 4-18 ΘΗΔ) |  |  |
|  | Αλεξίου Λουκάς (Απών στο 2-13 ΘΗΔ)   |  |  |
|  | Καραμάνης Δημήτριος (Απών από 3-18 ΘΗΔ) |  |  |
|  | Πλιακοστάμος Κων/νος (Απών από 3-18 ΘΗΔ) |  |  |
|  | Χέβα Αθανασία (Νάνσυ) (Απούσα στο 6-13 ΘΗΔ)   |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Απόντες ήταν οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. **11328/9-6-2023**   πρόσκληση της Προέδρου.

 Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Η Πρόεδρος του Δημοτικού Συμβουλίου ενημέρωσε ότι το σώμα ότι με την 111/2023 Απόφασή του , ομόφωνα κρίθηκε το κατεπείγον των εκτός ημερήσιας διάταξης θεμάτων και κατά συνέπεια προχωρά στη συζήτησή τους .

Εισηγούμενη το 3*Ο* θέμα της ημερήσιας διάταξης η κ. Πρόεδρος έθεσε υπόψη των μελών του Δημοτικού Συμβουλίου το υπ το με αριθμό πρωτ 11435/12-6-2023 έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου στο οποίο αναφέρονται:

Με την αρ. **83/2022** ΑΔΣ (ΑΔΑ 64Θ6ΩΛΗ-ΩΜ4) εγκρίθηκε η **προσωρινή** **μετακίνηση** χώρου λειτουργίας λαϊκής αγοράς που διενεργείται επί της οδού **Γιαννούτσου** της Κοινότητας Λιβαδειάς, λόγω υλοποίησης του έργου με τίτλο «Ανάδειξη ιστορικού χώρου Αγίας Παρασκευής και οδού πρόσβασης (Γιαννούτσου)» και ορίσθηκε ως νέος χώρος για την προσωρινή λειτουργία της, η οδός **Ρούμελης** σε μήκος 311 περίπου μέτρων επ΄αυτής και συγκεκριμένα στο τμήμα της μεταξύ των κάθετων σε αυτή οδών Διστόμου και Χαιρωνείας, από το Σάββατο 6 Αυγούστου 2022 και για χρονικό διάστημα όχι μεγαλύτερο των τριών (3) μηνών. Ακολούθως με την αρ. **147/2022** ΑΔΣ (ΑΔΑ 6ΔΒΠΩΛΗ-ΨΟ2) παρατάθηκε η προσωρινή αυτή μετακίνηση στην οδό Ρούμελης για την περάτωση των εργασιών στην οδό Γιαννούτσου, έως την **28-2-2023**.

 Σύμφωνα με το αρ. πρωτ. 11431/12-06-2023 έγγραφό της η Δ/νση Τεχνικών Υπηρεσιών του Δήμου Λεβαδέων μας ενημερώνει ότι οι εργασίες που αφορούν τα πεζοδρόμια στην δημοτική οδό Γιαννούτσου, στα πλαίσια κατασκευής του έργου με τίτλο «Ανάδειξη ιστορικού χώρου Αγίας Παρασκευής και οδού πρόσβασης (Γιαννούτσου)» έχουν ολοκληρωθεί.

 Κατόπιν των ανωτέρω παρακαλούμε να αποφασίσετε σχετικά με την λήξη της προσωρινής διενέργειας της λαϊκής αγοράς του Σαββάτου στην δημοτική οδό Ρούμελης και την επαναφορά της λειτουργίας της στον χώρο της οδού Γιαννούτσου στη Λιβαδειά, όπως έχει καθοριστεί με την υπ’αρ. 4/2019 (ΑΔΑ: ΩΠ6ΚΩΛΗ-ΘΓ8) Απόφαση Δημοτικού Συμβουλίου περί έγκρισης Κανονισμού Λειτουργίας Λαϊκών Αγορών του Δήμου Λεβαδέων, όπως τροποποιήθηκε με την αρ. 131/27-12-2021 ΑΔΣ (ΑΔΑ ΩΖΛΞΩΛΗ-ΜΕ0) και ισχύει.

Στο σημείο αυτό αποχώρησε η δημοτική σύμβουλος κα. Καλέα Ανδρονίκη

 Ακολούθως έλαβε το λόγο ο επικεφαλής της παράταξης «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ» δημοτικός σύμβουλος κ. Κοτσικώνας ο οποίος έθεσε πρόταση για την αναβολή συζήτησης του θέματος γιατί δεν έχουν προσκληθεί οι ενδιαφερόμενοι φορείς ώστε να δηλώσουν για το αν συμφωνούν ή όχι με την επαναφορά της Λαϊκής Αγοράς στην οδό Γιαννούτσου .

Ακολούθως η Πρόεδρος κάλεσε τους δημοτικούς συμβούλους να ψηφίσουν σχετικά.

**Υπέρ ψήφισαν**  οι δημοτικοί σύμβουλοι κ.κ 1) Κοτσικώνας Επαμεινώνδας 2)Γερονικολού Λαμπρινή 3)Αρκουμάνης Πέτρος 4) Τσιφής Δημήτριος 5)Τουμαράς Βασίλειος 6) Χέβα Αθανασία 7) Κατής Χαράλαμπος 8)Τόλιας Δημήτριος 9) Καραλής Χρήστος

**Κατά**  ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Μητάς Αλέξανδρος,3) Δήμου Ιωάννης ,4)Αποστόλου Ιωάννης,5)Σάκκος Μάριος, 6)Παπαϊωάννου Λουκάς 7) Καράβα Χρυσοβαλάντου, 8)Μερτζάνης Κων/νος, 9) Σαγιάννης Μιχαήλ , 10) Καπλάνης Κωνσταντίνος,

Μετά το αποτέλεσμα της παραπάνω διεξαχθείσας ψηφοφορίας το θέμα συζητείται.

Το λόγο έλαβε ο αρμόδιος αντιδήμαρχος κ. Καλογρηάς ο οποίος εξήγησε ότι πρόκειται για μια ενέργεια που θα έπρεπε να γίνει σύμφωνα με τις προγενέστερες αποφάσεις που έχει λάβει το Δημοτικό Συμβούλιο ήδη από την 28-2-2023 αλλά έρχεται τώρα επειδή τώρα ολοκληρώθηκε το έργο όπως βεβαιώνεται σχετικά από την ΤΥΔΛ.

Όσον αφορά την ενημέρωση των σωματείων των απασχολούμενων και ιδιοκτητών αδειών των λαϊκών αγορών ενημέρωσε το Σώμα ότι πρόκειται να συζητηθεί εκ νέου το θέμα των Λαϊκών Αγορών , η χωροθέτησή τους και άλλες λεπτομέρειες σε προσεχή συνεδρίαση του Δημοτικού Συμβουλίου.

Λαμβάνοντας το λόγο ο επικεφαλής της παράταξης «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ» δημοτικός σύμβουλος κ. Κοτσικώνας είπε ότι η παράταξή του εμμένει στην ίδια άποψη.

Ακολούθως η Πρόεδρος κάλεσε εκ νέου τους δημοτικούς συμβούλους να ψηφίσουν σχετικά.

**Υπέρ ψήφισαν**  οι δημοτικοί σύμβουλοι κ.κ 1)Καλογρηάς Αθανάσιος, 2) Μητάς Αλέξανδρος,3) Δήμου Ιωάννης ,4)Αποστόλου Ιωάννης,5)Σάκκος Μάριος, 6)Παπαϊωάννου Λουκάς 7) Καράβα Χρυσοβαλάντου, 8)Μερτζάνης Κων/νος, 9) Σαγιάννης Μιχαήλ , 10) Καπλάνης Κωνσταντίνος,

**Κατά**  ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2)Γερονικολού Λαμπρινή 3)Αρκουμάνης Πέτρος 4) Τσιφής Δημήτριος 5)Τουμαράς Βασίλειος 6) Χέβα Αθανασία 7) Κατής Χαράλαμπος 8)Τόλιας Δημήτριος 9) Καραλής Χρήστος

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010)
* **τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»,
* **τις διατάξεις** της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας»
* **τις διατάξεις** της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)»
* Το υπ΄αριθμ 11435/12-6-2023 έγγραφο του Αυτοτελούς Τμήματος Τοπικής Οικονομικής Ανάπτυξης
* Την υπ΄αριθμ 83/2022 Απόφασης Δημοτικού Συμβουλίου (ΑΔΑ 64Θ6ΩΛΗ-ΩΜ4*).*
* Την υπ΄αριθμ 147/2022 Απόφασης Δημοτικού Συμβουλίου (ΑΔΑ 6ΔΒΠΩΛΗ-ΨΟ2)
* Τις διατάξεις του άρθρου 25 του Ν. 4849/2021 (ΦΕΚ 207, τ.Α).
* Τις διατάξεις του άρθρου 79 παρ. ε του Ν. 3463/2006 (ΦΕΚ 114/2006, τ.Α).
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης .
* Το αποτέλεσμα της διεξαχθείσας ψηφοφορίας
* Την μεταξύ των μελών του συζήτηση σύμφωνα με τα πρακτικά.

 **Κατόπιν όλων των ανωτέρω το Δημοτικό Συμβούλιο θεωρεί ως μη εφικτή την έκδοση Απόφασης σχετικά την επαναφορά της Λαϊκής Αγοράς Σαββάτου στην οδό Γιαννούτσου από την οδό Ρούμελης που διενεργείται προσωρινά , λόγω ολοκλήρωσης εργασιών του έργου «Ανάδειξη ιστορικού χώρου Αγίας Παρασκευής και οδού πρόσβασης (Γιαννούτσου)» στη Λιβαδειά,**

 **καθώς υπόκειται στις διατάξεις των κανονιστικών αποφάσεων (**του άρθρου 79 παρ. ε του Ν. 3463/2006 (ΦΕΚ 114/2006, τ.Α)  **, επειδή δεν συγκέντρωσε τον απαιτούμενο αριθμό θετικών ψήφων .**

**Η απόφαση πήρε τον αριθμό 112**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Δήμου Ιωάννης  |  |
| 4 |  | Αποστόλου Ιωάννης |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος  |   |
| 6 |  |  Παπαϊωάννου Λουκάς |  |
| 7 |  | Μερτζάνης Κων/νος  |  |
| 8 |  | Σαγιάννης Μιχαήλ  |  |
| 9 |  | Καπλάνης Κων/νος  |  |
| 10 |  | Τόλιας Δημήτριος |  |
| 11 |  | Καραλής Χρήστος |  |
| 12 |  | Κοτσικώνας Επαμεινώνδας |  |
| 13 |  | Αρκουμάνης Πέτρος  |  |
| 14 |  |  Γερονικολού Λαμπρινή |  |
| 15 |  | Τσιφής Δημήτριος |  |
| 16 |  | Τουμαράς Βασίλειος |  |
| 17  |  | Κατής Χαράλαμπος |  |
| 18 |  | Χέβα Νάνσυ |  |